Хемиски симбол

елементите обележени со нивните симболи
Хемиски симбол — еднобуквен или двобуквен знак (код) што означува еден хемиски елемент, утврден со меѓународен договор. Знакот обично е изведен од латинското име на елементот. Само првата буква се пишува голема. На пример: „He“ за хелиум (helium), „Pb“ з олово (plumbum), „W“ за волфрам (wolfram). Привремените имиња на новооткриените или сè уште несинтетизираните елементи имаат трибуквени симболи врз основа на нивниот атмоски број. На пример, хасиумот имал привремен симбол „Uno“, согласно неговото привремено име унилоктиум (unniloctium).

Покрај ова, на хемиските симболи им се додаваат надзнаци и подзнаци (горен и долен индекс) за да се претстави изотопот на атомот. Надзнак се употребува и за да се обележи јонизација или оксидационен број на елементот.

Надзнаците и подзнаците што опишуваат нуклеотиди или молекули имаат своја положба и значење:

 Нуклеонскиот број (масен број) се пишува како лев надзнак (на пр. 14N)
 Протонскиот број (атомски број) се означува со лев подзнак (на пр. 64Gd)
 Ако има потреба, може да се прибележи и состојбата на јонизација или возбудената состојба со десен надзнак (на пр. состојба на јонизација Ca2+). Во астрономијата, нејонизираниот атомски водород се нарекува „HI“, а јонизираниот е „HII“.За меѓуѕвездената средина, со дефиниции за областите HI и HII 
 Бројот на атоми на некој елемент во една молекула или хемиско соединение се наведува десен подзнак (на пр. N2 или Fe2O3)
 Радикалите се означуваат со точка од десно (на пр. Cl·)

Во кинескиот јазик, секој елемент има свој знак од писмото како симбол.

Галерија

 Поврзано 
 Периоден систем на елементите

 Наводи 

 Надворешни врски 
 Хемиска номенклатура и терминологија на македонски јазик  - Сојуз на хемичарите и технолозите на Македонија

*
Категорија:Симболи